Diari Oficial de la Generalitat Valenciana


Sumari del DOGV 4682, del 02-02-2004 (2004/460)

ACORD de 5 de novembre de 2003, de la Comissió Territorial d'Urbanisme de València, relatiu a l'homologació i pla de reforma interior del Polígon P.1 en el municipi de Petrés.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4682

Data del DOGV
:   02-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/460


Data del document
:   05-11-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Petrés
    * pla d'urbanisme

ACORD de 5 de novembre de 2003, de la Comissió Territorial d'Urbanisme de València, relatiu a l'homologació i Pla de Reforma Interior del Polígon P.1 en el municipi de Petrés. [2004/460]
  
Vist l'expedient remés per l'Ajuntament de Petrés, referit a l'homologació i el Pla de Reforma Interior del Polígon P.1, s'informa el següent:
  
Antecedents de fet
  
Primer. Es presenta el certificat municipal sobre l'acord del Ple de la corporació local, de 19 de febrer de 2003, relatiu a l'aprovació i l'adjudicació provisional del Programa d'Actuació Integrada del Polígon P.1 Petrés (promotor la mercantil Desarrollo Inmobiliario de Petrés, SL), i remissió de l'homologació sectorial i pla de reforma interior de millora de l'àmbit esmentat (que integren el PAI), per a l'aprovació definitiva per la Comissió Territorial d'Urbanisme. S'acredita la tramitació del programa pel procediment simplificat de l'article 48 en relació amb el 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU) i, transcorregut el termini d'informació pública (diari Levante de 08.08.2001 i en el DOGV núm. 4073, de 28.08.2001), es van presentar al·legacions per part del senyor Juan Domínguez Fernández, la senyora Amparo Corresa Comeche, la senyora Isabel Corresa Comeche i el senyor Enrique Alfonso Soriano. L'informe emés pels serveis tècnics municipals (03.02.2003) com a resposta a les al·legacions esmentades estima alguna de les efectuades pel senyor Juan Domínguez Fernández, la senyora Amparo Corresa Comeche i el senyor Enrique Alfonso Soriano, desestimant la major part de les realitzades.
  
El document va tenir entrada en aquest Servei Territorial el 27 de maig de 2003.
  
Segon. El projecte consta de PAI amb homologació i Pla de Reforma Interior (memòria informativa i justificativa, plànols d'informació i d'ordenació).
  
Tercer. L'objecte del projecte és l'homologació de la nova unitat d'execució delimitada en sòl urbà (residencial), que coincideix amb l'actual polígon 1 de les normes subsidiàries vigents. Es pretén ajustar aquest àmbit a la realitat física que deriva del recent alçament topogràfic, a l'efecte de determinar la superfície real del sector afectat que és d'11.956,80 m², enfront dels 12.373 m² previstos en el planejament vigent. Es determina l'aprofitament del sector que passa de 0,85 m²t/m²s a 0,93 m²t/m²s, segons el projecte ?tant el sostre edificable (11.225,40 m²t/m²s) com a sòl dotacional (7.078 m²) establerts en les normes subsidiàries per a aquell àmbit es mantenen.
  
S'adjunta per a la seua aprovació el Pla de Reforma Interior, els objectius del qual són completar i millorar l'ordenació detallada del sector:
  
1. Completar la urbanització dels carrers (La Rodana, Fra Domingo, Lepant, travessera de Sant Vicent Garzando i En Projecte A, B, C, D); es racionalitza el traçat del vial.
  
2. Obtenir i executar el sòl públic dotacional i les zones verdes. Es configura una zona verda central que vertebra la unitat d'execució i esponja aquesta.
  
3. Es modifica l'ordenació del sector en els aspectes següents (se relocalitza l'espai verd privat acomodant la profunditat edificable a unes dimensions acordes amb les condicions d'habitabilitat i qualitat d'edificació actuals; el bloc situat al nord de la unitat d'execució se subdivideix per a donar continuïtat al carrer Lepant, la seua finalitat és permeabilitzar l'àmbit per comunicar amb la zona escolar).
  
A l'àmbit se li aplica la regulació continguda en l'ordenança 19 (zona C. residencial intensiva) de les normes subsidiàries.
  
En el quadre comparatiu següent es reflecteix el resum numèric existent en les normes subsidiàries i la proposta:
  
Quart. Petrés disposa de normes subsidiàries aprovades definitivament per la Comissió Territorial d'Urbanisme en data 26 de juny de 1984.
  
Cinqué. La Comissió Territorial d'Urbanisme, en la sessió del 28 de juliol de 2003 va acordar suspendre el projecte d'homologació sectorial i Pla de reforma interior de millora polígon P.1 de les normes subsidiàries de Petrés, atés que no s'acomplia el que disposa l'article 17 de l'annex del Reglament de planejament (ISDn/IEBn>ISDa/IEBa).
  
Sisé. En data 8 i 27 d'agost de 2003 es rep documentació subsanatòria incloent la memòria justificativa i el certificat de l'acord del Ple municipal pel qual s'aprova la nova documentació.
  
En ella es justifica el compliment de l'article 17 de l'annex del Reglament de Planejament de la Comunitat Valenciana (RPCV) com també l'existència de vials de 5 m d'amplària pel fet de tractar-se de vials per als vianants.
  
Seté. La Comissió Informativa de la Comissió Territorial d'Urbanisme de València, en la sessió del 31 d'octubre de 2003, va emetre informe relatiu al projecte que ens ocupa, acomplint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon. A la vista de la nova documentació presentada cal fer les apreciacions següents:
  
La variació de la superfície total del sector respecte del que estableix el planejament vigent es produeix per un nou mesurament topogràfic acomplint la condició imposada en les normes subsidiàries que la variació de mesurament no supere el 5%.
  
Es modifica lleugerament a l'alça l'edificabilitat total del sector per l'aplicació de les ordenances en l'àmbit i es comprova que l'índex d'edificabilitat establert en les normes subsidiàries no estava calculat correctament.
  
D'altra banda per a comprovar el compliment de l'article 17 de l'annex del RPCV pel que fa a la proporcionalitat de les dotacions públiques respecte de l'aprofitament s'inclou el quadre següent:
  
A la vista d'això anterior s'observa la millora en la proporció mencionada respecte del que estableix el PGOU.
  
Tercer. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva de les homologacions i plans de reforma interior de municipis de menys de 50.000 habitants, de conformitat amb el que disposa la disposició transitòria primera, punt 3 i l'article 54.2.B de la Llei Reguladora de l'Activitat Urbanística, en relació amb els articles 9.a) i 10.a) del Decret 201/2003, de 16 d'abril, del Govern VALENCIÀ, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que antecedeix, la Comissió Territorial d'Urbanisme, en sessió duta a terme el 5 de novembre de 2003, acorda:
  
Aprovar definitivament l'homologació sectorial i el Pla de Reforma Interior de Millora del Polígon P.1 de les normes subsidiàries de Petrés.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons que disposen els articles 74.3. c) de la Llei 5/1983, de 30 de desembre, de Govern Valencià i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 5 de novembre de 2003.- El secretari de la Comissió Territorial d'Urbanisme: Álvaro Aleixandre Ortí.